 Maareeyaha Wakaaladda Biyaha Hargeysa Ibraahim Siyaad Yoonis ka hadlay halkaasi, ayaa ka warramay muhiimada uu Shaybaadhkan Lap u leeyahay caafimaadka iyo tayada biyaha, Biyaha Hargeysa yimaadda iyo kuwa faraha badan ee iman doona tayodoodu waa mid aad u fiican, waxa haddana darruuri ah, maadaama ay biyuhu yihiin noloshii waa in la hubiyo halka ay ka soo baxayaan iyo halka ay ku soo dhacayaan ilaa qasabadda guriga ee uu qofku ka cabbaayo, ayuu yidhi Ibraahim Siyaad, waxaannu intaa ku daray, Markaa waxa uu qorshahayagu ahaa annaga oo la kaashanayna Wasaaradda Qorsheynta Qaranka Jamhuuriyadda Somaliiland inay Hargeysa yeellato Shaybaadh casri ah, markaa maanta dhagax-dhigayno Shabyaadh Lap casri ah oo loo samaynaayo Wakaaladda Biyaha Hargeysa, waxaannu ka koobnaan doonaa dhisme iyo qalabkiisii oo ay naga maalgeliyey Sanduuqa Horumarinta Somaliland SDF. 